OpenLLM-France/wikimedia huggingface dataset:
# Elizabeth Gaunt

Elizabeth Gaunt marvet e Londrez d'an 23 a viz Here 1685 a oa ur Saozez lakaet d'ar marv evit an torfed a drubarderezh. Rebechet e oa bet dezhi da vezañ beet un ezel eus an irienn lesanvet Rye House Plot evit lazhañ ar roue Charlez II. Bez e voe ar vaouez ziwezhañ o vezañ kondaonet d'ar marv evit un torfed politikel e Bro-Saoz.
Gaunt a oa ur varc'hadourez advadezourez e Londrez. Merc'h e oa da Anthony Fothergill of Brownber, eus Ravenstonedale. Brudet e oa da reiñ bod d'an dud heskinet evit abegoù relijiel pe politikel. Hervez an eskob Burnet, tremenet he devoa "he buhez gant oberennoù a vad, o weladenniñ an toulloù-bac'h, oc'h ober war-dro ar re baour n'eus forzh piv e oant".
Sikouret he devoa un ezel eus an irienn c'hwitet lesanvet Rye House Plot, e 1683, James Burton, da dec'hout etrezek Amsterdam. Ur wech ma voe harzet Burton e 1685, e tamallas dezhi da vezañ bet e-barzh an taol, evit klask saveteiñ e vuhez dezhañ. En gwirionez n'he devoa netra da welet gant an afer, ar varnadenn a voe graet dezhi a oa un abadenn bolitikel. David Hume a skrivas: "Roet e voe dezhañ un disteurel evel gopr evit e drubarderezh hag hi a voe devet ent-vev evit he madelezh." Kondaonet e voe d'ar marv evit an abeg a drubarderezh en Old Bailey d'an 19 a viz Here 1685.
Gaunt a wele ar varnadenn evel ur verzherinti hag hervez an testoù implij a reas ar fent betek lakaat an arvesterien da leñvañ dre c'hoarzhin. Lakaet e voe d'ar marv dre devadenn ha nac'het e voe dezhi da vezañ mouget, devet e voe bev. William Penn krouer Pennsylvania, hag a voe arvester eus al lazhadeg a embannas he "varvas gant un ingalded, tost d'al levenez, a bammas ar re a welas-se". Gerioù diwezhañ ar vaouez a oa bet:
"My fault, was one which a prince might well have forgiven. I did but relieve a poor family and I must die for it."
Laret e vez e voe ur gorventenn ramzel war Bro-Saoz goude he varv, evit tud ar mare ur sin eus kounnar Doue evit he varv.

## Levrlennadur

* The History of England from the Accession of James II, gant Thomas Babington Macaulay
* The History of England in Three Volumes, Vol.I., Part F., gant David Hume

## Notennoù ha daveennoù

* ↑ http://www.christianity.com/church/church-history/timeline/1601-1700/elizabeth-gaunt-burned-for-a-kindness-11630171.html
# Elizabeth Breizh-Veur

Elizabeth, pe Elesbed Breizh-Veur, ganet e 1770 e Buckingham Palace, e Londrez, ha marvet e 1840, a oa ur briñsez saoz.

## He buhez

Seizhvet bugel ha trede merc'h ar roue saoz George III hag e bried Charlotte von Mecklenburg-Strelitz e oa Elizabeth Breizh-Veur. He zad a oa mab da Frederick, Priñs Kembre ha da Augusta von Sachsen-Gotha.
Serc'h e oa e kuzh d'ur priñs gall dug Orleañs (1773-1850), met ne voe ket aotreet ar priñs da zimeziñ dezhi. Maria Karolina Aostria, rouanez Naplez, ne oa ket hep gouzout an darempred-se etrezo. Koulskoude e roas he merc'h Maria Amelia di Borbone-Napoli (1782-1866) d'ar Gall e 1809 pa brometas ar paotr sklaeraat e zarempred gant merc'h ar roue saoz.

## Eured

Dimeziñ a reas Elizabeth e 1818 d'ar priñs alaman Friedrich VI von Hessen-Homburg, mab henañ da Friedrich V von Hessen-Homburg ha da Caroline von Hessen-Darmstadt. En em gavet e oant en un dañsadeg e 1814 e lez Bro-Saoz. Pa he devoañ eñ gwelet en e lifre housar aostrian he devoa lavaret: " Mar deo paotr yaouank e timezin dezhañ!". Dimeziñ dezhañ a reas en desped d'he zud. Mont a rejont da vevañ da Alamagn. Ne oa ket un eured a garantez, met laouen e oant o-daou: hi a c'hallas tec'hel diouzh al lez saoz, hag eñ a dennas gounid eus he c'herentiezh.
Divugel e voent.
E miz Genver 1820 e teuas Friedrich da vout Landgrav Hessen-Homburg war-lerc'h e dad. Gant arc'hant e wreg e teuas a-benn da gempenn palez Homburg.

## He marv

Mervel a eure e 1840 da 69 bloaz, e Frankfurt am Main, en Hessen. Beziet e voe e Mozoleon al Landgraved, en Homburg.

## Diskouezadeg

* 2010: Das graphische Werk der Landgäfin Elizabeth 1770–1840 Museum im Gotischen Haus, Bad Homburg.
# Conradh na Gaeilge

Conradh na Gaeilge (distaget [ˈkɔnˠɾˠə nə ˈgeːlʲɟə] en iwerzhoneg), anavezet ivez dre hec'h anv saoznek Gaelic League, zo ur gevredigezh a stourm "evit gwareziñ ha derc'hel bev an iwerzhoneg evel ur yezh komzet e Bro-Iwerzhon".

## Istor

Krouet e oa bet Conradh na Gaeilge ("Kevre ar Gouezeleg") e Dulenn d'an 31 a viz Gouere 1893 gant ur protestant anvet Douglas Hyde, a orin eus Dún Gar, e Kontelezh Ros Comáin. Sikouret e oa gant Eugene O'Growney, Eoin MacNeill, Luke K. Walsh ha stourmerien iwerzhonat all. Conradh na Gaeilge a voe diorroet gant labour an unvaniezh kozh anvet Gaelic Union ha dont a reas da vezañ ar gevredigezh pennañ o labourat da adsevel an iwerzhoneg. Kentañ kazetenn ar gevredigezh a voe an An Claidheamh Soluis ("Ar c'hleze skedus") hag he c'hazetenner brudetañ a voe Padraig Pearse.
War an dachenn bolitikel, ar gevredigezh a sachas kalz a vroadelourien iwerzhonat, evel ar Gaelic Athletic Association. A-drugarez d'al League, o deus gellet kalz a stourmerien kejañ kenetrezo. Ar c'hejadennoù-se o deus degaset krouidigezh kevredigezhioù all evel an Irish Volunteers (e 1913). Met ar Gaelic League n'en em ouestlas ket d'ar stourm politikel penn-da-benn. Tud evel Douglas Hyde a lare e oa ret leuskel ar sevenadur hag ar yezh er-maez eus ar politikerezh. Kalz a aozerien eus emsavadeg Pask a oa izili eus ar Gaelic League.
Goude krouidigezh ar stad iwerzhonat, levezon ha karg ar gevredigezh er vuhez pemdeziek a yae war wanaat. Stourm a reas ar C'hevre en un doare efedus evit lakaat e pleustr ofisielerezh ar yezh er stad. Ha dont a rejont a-benn da grouiñ An Coimisinéir Teanga (Ensellerezh war ar yezh). Diwezhatoc'h e stourmas Conradh na Gaeilge evit ma vefe degemeret an iwerzhoneg e-touez yezhoù ofisiel Unaniezh Europa.
Un nebeud amzer zo, Conradh na Gaeilge a enebas kalz ouzh ar strollad politikel Fine Gael abalamour ma stourme pennoù ar strollad politikel-se evit ma vefe tennet an arnodenn iwerzhoneg eus al Leaving Certificate (kevatal d'ar "vachelouriezh" e Bro-C'hall). Conradh na Gaeilge a enebas en ur c'hervel da vouezhiañ en dilennadegoù evit an dileuridi o doa c'hoant da leuskel an arnodenn war an iwerzhoneg.
Ar gevredigezh he deus kalz a skourroù hag a isrannoù en Iwerzhon a-bezh ha labourat a ra kalz evit aozañ gouelioù hengounel pe sevenadurel evel gouel meur An tOireachtas pe Seachtain na Gaeilge (sizhunvezhioù an iwerzhoneg). Un nebeud amzer zo he deus digoret Conradh na Gaeilge kreizennoù sevenadurel ha burevioù (anvet "Ionaid Saor Chomhairle Dlí" en iwerzhoneg) e Dulenn hag e Gaillimh gant sikour an FLAC.

## Liammoù diavez

* Official site (Suíomh oifigiúil CnaG)
* The Annual Week of Irish, March of each year (Seachtain na Gaeilge)
* Club Chonradh, BAC (Dublin)
* Gaillimh (Galway)
* Comharchumann Oileán Árainn Mhóir (Aran)
* Muscraí (Co. Cork)
* Beal Feirste (Belfast)
* Sasana Nua (New England)
* Nua Eabhrac (New York)
* Boston
* New Jersey
* Milwaukee
* Detroit
* Minnesota
* Friendship Branch, Dallas/Fort Worth, Texas)
* Thír na gCnoc, Austin, Texas
* San Francisco
* An Astráil (Australia)

## Notennoù

* ↑ "for the purpose of keeping the Irish language spoken in Ireland"
# Conrad Vernon

Conrad Vernon IV, bet ganet e Lubbock (Texas) (Stadoù-Unanet Amerika) d'an 11 a viz Gouere 1968, a zo un aktour, ur mouezhier, ur filmaozer ha saver senario stadunanat.
Anavezet eo en abeg m'en deus kemeret perzh en un nebeud filmoù bevaat produet gant DreamWorks Animation, reoù ar rummad Shrek, Monsters vs. Aliens ha Madagascar 3: Europe's Most Wanted en o zouez da skouer.
Bet e oa bet Vernon war ar studi e California Institute of the Arts e Valencia, Kalifornia kent mont da labourat evel treser storyboard evit ar filmaozer stadunanat Ralph Bakshi (Cool World (1992), 2 Stupid Dogs, Rocko's Modern Life (1993), Nightmare Ned (1997) ha Morto the Magician (2001)).
E 1996 ez eas da labourat evit DreamWorks Animation d'ober war-dro ar film bevaat Antz. Goude-se e voe lakaet da labourat war ar film bevaat Shrek.

## Liamm diavaez

* Conrad Vernon IV war Internet Movie Database

## Notennoù ha daveennoù

* ↑ Graet e vez CalArts eus ar Skol-veur-se ivez.
# Constance

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Constance zo un anv-badez gallek roet d'ar merc'hed, met roet eo bet d'ar baotred ivez.

## Gerdarzh

Diwar an anv latin Constantius.

## Yezhoù all

* Constanze en alamaneg
* Konstanza e brezhoneg
* Constança en katalaneg ha portugaleg
* Constanza e spagnoleg

## Tud
### Paotred

Gwelet Constantius

### Merc'hed
#### X$^{vet}$ kantved

* Constance Provañs (920 - marvet en 963-966), kentañ pried Boson, kont Arle
* Constança Arle (986–1034), trede pried Robert II Bro-C'hall

#### XI$^{vet}$ kantved

* Constance Bourgogn (1046–1093), merc'h da Robert Iañ Bourgogn
* Constance Normandi, dugez Breizh

#### XII$^{vet}$ kantved

* Constance Antioc'heia (1127–1163), merc'h da Bohemund II of Antioch; pried da Renaud de Châtillon
* Constance Breizh (war-dro 1161-1201), dugez Breizh

#### XIV$^{vet}$ kantved

* Constance (marvet e 1351), priñsez polonat, Dugez Wodzisław
* Constance York (1374–1416), merc'h Edmund Langley, 1añ Dug York

#### XVI$^{vet}$ kantved-XVIII$^{vet}$ kantved

* Konstanza Aostria (1588–1631), rouanez Pologn
* Constanze Weber, pried Wolfgang Amadeus Mozart

#### XX$^{vet}$ kantved

* Constance le Mérer pe Koñstañsa ar Merer (1857-1945), barzhez vrezhonek

### An-tiegezh

* Angela Constance, politikourez skosat

## Lec'hioù

* Constance, parrez e kumun Marco de Canaveses, e Portugal.
# Conselve

Conselve a zo ur gumun eus Italia e proviñs Padova, e rannvro Veneto.
# Constable Burton

Constable Burton a zo ur gumun hag ur geriadenn eus kontelezh Yorkshire e Bro-Saoz.

## Tud dibar ganet e Constable Burton

* Marmaduke Wyvill, politikour ha mestrc'hoarier echedoù, e 1814.

## Liammoù diavaez

* Constable Burton Gardens website
# Constance Normandi

Constance Normandi (1061/1065 - † 13 a viz Eost 1090), a oa ur briñsez norman, merc'h da Gwilherm an Alouber(† 1087) ha d'e bried Matilda Flandrez († 1083).
Bec'h a oa savet etre dug Breizh, Alan IV, ha dug Normandi, tad Constance e 1084. A-benn ar fin e voe graet ar peoc'h etrezo. Hag e 1085, e Caen, e voe graet eured Constance hag Alan IV, dug Breizh, ha kont Roazhon, mab da Hoel II.
Bugel ebet n'o doe. Mervel a reas Constance pevar bloaz goude hec'h eured.
Beziet e voe en iliz Saint-Melaine e Roazhon. Addimeziñ a reas Alan IV da Ermengard Anjev, merc'h da gont Anjev.
En 1672 e voe kavet bez Constance, digoret, hag e-barzh e voe kavet tammoù gloan a oa bet o pakañ he c'horf, ur groaz plom, gant ur skridig ma oa hec'h anv, hini he zad, hini he fried, ha deiz he marv.
# Constance le Mérer

Constance Marie Perrine Le Mérer, Koñstañsa ar Merer ha Perinaig ar Merer he anvioù-pluenn (Lannuon, 24 a viz Gwengolo 1857 – Lannuon, 4 a viz Gwengolo 1945) a oa ur varzhez vrezhonek.

## Buhez

Merc'h d'ar c'hizeller Fulup ar Merer (1823-1890) e oa, ha da Vari Ivona an Helikog. Brudet e oa an tiegezh Merer e pastell-vro Lannuon evit e ampartiz war an arzoù : kizellañ, seniñ, livañ hag all.
Studioù mat a reas Koñstañsa e Lannuon kent monet da Lanvaeleg da skolaerez en ur skol brevez. E-pad bloavezhioù e sonas an ograoù en iliz ar barrez. Er bloaz 1914 avat e troas an ograoù da vut ; ken mantret e voe ar sonerez ma skrivas ur werz, An ogroù (sic) dilezet, a-zivout an darvoud ; embannet e voe e Kroaz ar Vretoned d'ar 1añ a viz C'hwevrer 1914.
Adalek 1878, hag hi 55 bloaz, e krogas da gas he barzhonegoù hag he c'hanaouennoù da gelaouennoù brezhonek, Kroaz ar Vretoned hag Ar Vro en o zouez.
E 1930 e voe loreet gant Kelc'h Keltiek Pariz evit Ar chapeled arc'hant, hag e 1932 gant Kevredigez Broadel Breiz. Bloaz goude, e 1933, e voe degemeret Koñstañsa ar Merer gant Goursez Breizh dindan an anv Laouenanig ar Roz.
E 1938-39 e kuitaas Lanvaeleg da zistreiñ da Lannuon, man echuas he buhez.
Dastumet he devoa gwerzioù betek dibenn ar Brezel-bed Kentañ ; dizoloet e oa bet he 31 c'haier dastum en ur c'hrignol e 2013 e Lannuon.
   « Abaoe an XIXvet kantved ez eus bet tud dedennet gant kanaouennoù ar bobl. Komprenet o deus talvoudegezh hon lennegezh dre gomz ha pegen pouezus e oa klask derc’hel roud ha soñj eus sonioù a oa bet treuzkaset a-hed ar c’hantvedoù war ar maez eus an eil kaner d’egile. Bras eo bet an eostad graet gant dastumerien an amzer-se evel Fañch an Uhel e Bro Dreger. Nevez zo hon eus dizoloet e-barzh ur solier un toullad kaieroù, ur c’hant bennak a ganaouennoù enne. Diembann eo an darn vrasañ anezhe. Dastumet e oant bet gant Constance Le Merer, o vevañ e Lanvaeleg d’ar c’houlz-se. Muzisianez e oa ha se zo kaoz e vez kavet ivez ar sonerezh da heul ar c’homzoù, pezh a zo ral-tre ha neuze talvoudusoc’h c’hoazh. Gant seurt danvez e c’heller kontañ e-touesk dastumerien vrasañ gizioù ar bobl e Breizh ar plac’h-se a oa he anv pluenn « Laouenanig ar roz. »
   – Bernard Lazbleiz

## Levrlennadur

* Une collecte de chants populaires dans le pays de Lannion, testennoù ha sonerezh kinniget gant Bernard Lasbleiz & Daniel Giraudon. Dastum Bro-Dreger, 2015. An dastumad kanaouennoù pobl graet gant Constance Le Mérer e dibenn an XIXvet kantved hag e deroù an XXvet kantved. Bez’ ez eo ur strollad ouzhpenn ur c’hant kanaouenn bennak ennañ, gwerzioù ha sonioù dreist-holl, asambles gant an tonioù.
* Lukian Raoul, Geriadur ar skrivagnerien ha yezhourien, Al Liamm, 1992, p. 253 (ISBN 2-7368-0034-6)

## Notennoù

* ↑ IDBE
# Constans

Constans zo un anv latin, ha hini meur a zen:
* Flavius Julius Constans (320–350), anavezetoc'h evel Constans, pe Constans Iañ, impalaer,
* Constans II (dre laer) (marvet e 411), kenimpalaer roman,
* Constans (konsul 414), Magister militum per Thracias ha konsul en 414,
* Constans II (630–668), impalaer bizantat,
* Jean Antoine Ernest Constans (1833–1913), politikour gall.

## Pennadoù kar

* Constantius
* Constantinus
* Constant
# Conselice

Conselice zo ur gumun en Italia, e proviñs Ravenna, e Emilia-Romagna.
# Fazan gris

Fazan gris :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Lophura |
| Anv skiantel ||
| Lophura nycthemera (Linnaeus, 1758) ||
| D'ar vevoniezh e tenn ar pennad-mañ. ||
Ar fazan gris (Lophura nycthemera) a zo un evn a-orin eus Laos.

## Annez

Bevañ a ra al labous e Sina hag Azia ar Gevred.
a vo kavet e Wikimedia Commons.

## Daveennoù

* ↑ Lophura nycthemera war al lec'hienn Avibase.
# Fazan kalij

Fazan kalij :
| Ur fazan kalij. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Lophura |
| Anv skiantel ||
| Lophura leucomelanos (Latham, 1790) ||
| D'ar vevoniezh e tenn ar pennad-mañ. ||
Ar fazan kalij (Lophura leucomelanos) a zo ur spesad evned eus ar c'herentiad Phasianidae.

## Boued

Hollzebrer eo al labous daoust m'eo gwell gantañ bevañ diwar verien-gwenn dreist-holl.

## Annez hag isspesadoù

Al labous a gaver ar seizh isspesad anezhañ en un takad hag a ya eus hanternoz Pakistan da gornôg Thailand :
* Lophura leucomelanos hamiltonii,
* L. l. lathami,
* L. l. leucomelanos,
* L. L. melanota,
* L. l. moffitti,
* L. l. oatesi,
* L. l. williamsi.

## Liammoù diavaez

* (en) Lophura leucomelanos war al lec'hienn BirdLife International.
* (en) Lophura leucomelanos war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Lophura leucomelanos war al lec'hienn Avibase.
# Fazan lost melen

Fazan lost melen :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Lophura |
| Anv skiantel ||
| Lophura erythrophthalma (Raffles, 1822) ||
| D'ar vevoniezh e tenn ar pennad-mañ. ||
Ar fazan lost melen (Lophura erythrophthalma) a zo ur spesad evned eus kerentiad ar Phasianidae.

## Annez

Al labous a vev an daou isspesad anezhañ e koadeier izel eus:
* Lophura erythrophthalma erythrophthalma, Malezia ha Sumatra,
* Lophura erythrophthalma pyronota, hanternoz Borneo.

## Daveennoù

* ↑ Lophura erythrophthalma war al lec'hienn Avibase.
# Fazan Sumatra

Fazan Sumatra :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Lophura |
| Anv skiantel ||
| Lophura hoogerwerfi (Chasen, 1939) ||
| D'ar vevoniezh e tenn ar pennad-mañ. ||
Fazan Sumatra (Lophura hoogerwerfi) a zo un evn brosezat e Sumatra (Indonezia).
# Fazan Wallich

Fazan Wallich :
| Penn ur fazan Wallich (Pangot, Uttarakhand). Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Catreus |
| Anv skiantel ||
| Catreus wallichi (Hardwicke, 1827) ||
| D'ar vevoniezh e tenn ar pennad-mañ. ||
Ar fazan Wallich a zo un evn, Catreus wallichi an anv skiantel anezhañ.
Ar spesad nemetañ eo er genad Catreus.

## Annez

Bevañ a ra al labous en uheldirioù an Himalaya, eus hanternoz Pakistan da greiz Nepal$^,$.

## Liammoù diavaez

* (en) Catreus wallichi war al lec'hienn BirdLife International.
* (en) Catreus wallichi war lec'hienn an International Union for Conservation of Nature (IUCN).

## Daveennoù

* ↑ Catreus wallichi war al lec'hienn Avibase.
* ↑ Roadennoù IOC World Bird List diwar-benn Catreus wallichi.
# Fazan kuch

Fazan kuch :
| Lophura ignita. Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Lophura |
| Anv skiantel ||
| Lophura ignita (Shaw, 1798) ||
| D'ar vevoniezh e tenn ar pennad-mañ. ||
Ar fazan kuch a zo ur spesad evned, Lophura ignita an anv skiantel anezhañ.
Anvet e voe Phasianus ignitus da gentañ-penn (e 1798) gant ar skiantour saoz George Shaw (1751-1813).

## Boued

Bevañ a ra diwar frouezh, loened bihan ha plant.

## Annez hag isspesadoù

Ar spesad a gaver an daou isspesad anezhañ :
* Lophura ignita ignita, e Kalimantan (Borneo) ha Banka (er-maez da c'hevred Sumatera),
* Lophura ignita nobilis, e hanternoz Borneo (Sabah ha Sarawak).

## Liammoù diavaez

* Lophura ignita war al lec'hienn BirdLife International.
* Lophura ignita war lec'hienn an International Union for Conservation of Nature (IUCN).

## Notennoù ha daveennoù

* ↑ Lophura ignita war al lec'hienn Avibase.
a vo kavet e Wikimedia Commons.
# Fazan livet

Fazan livet :
| Ur fazan livet (proviñs Sichuan). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Chrysolophus |
| Anv skiantel ||
| Chrysolophus pictus (Linnaeus, 1758) ||
| D'ar vevoniezh e tenn ar pennad-mañ. ||
Ar fazan livet a zo un evn eus kerentiad ar Phasianidae. Chrysolophus pictus eo e anv skiantel.

## Annez

Bevañ a ra al labous e dinaoued ar menezioù kreiz ha kreisteiz Sina.

## Daveennoù

* ↑ Chrysolophus pictus war al lec'hienn Avibase.
# Fazan Viêt Nam

Fazan Viêt Nam :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Lophura |
| Anv skiantel ||
| Lophura hatinhensis Vo Quy & Do Ngoc Quang, 1965 ||
| D'ar vevoniezh e tenn ar pennad-mañ. ||
Fazan Viêt Nam (Lophura hatinhensis) a zo ur spesad evned eus ar c'herentiad Phasianidae.

## Annez

Brosezat eo al labous e Viêt Nam.

## Daveennoù

* ↑ Lophura hatinensis war al lec'hienn Avibase.
# Fazan lid

Fazan lid :
| Ur fazan lid. Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Syrmaticus |
| Anv skiantel ||
| Syrmaticus reevesii (Gray, 1829) ||
| D'ar vevoniezh e tenn ar pennad-mañ. ||
Ar fazan lid a zo un evn eus kerentiad ar Phasianidae. Syrmaticus reevesii eo e anv skiantel.

## Annez

Bevañ a ra al labous e koadegi dibad kreiz ha reter Sina$^,$.

## Daveennoù

* ↑ Syrmaticus reevesi war al lec'hienn BirdLife International.
* ↑ Syrmaticus reevesi war al lec'hienn Avibase.
# Fazan Swinhoe

Fazan Swinhoe :
| Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Lophura |
| Anv skiantel ||
| Lophura swinhoii Gould, 1863 ||
| D'ar vevoniezh e tenn ar pennad-mañ. ||
Fazan Swinhoe (Lophura swinhoii) a zo ur spesad evned eus kerentiad ar Phasianidae. Evn broadel Taiwan eo.

## Annez

Brosezat eo al labous e Taiwan.

## Daveennoù

* ↑ Fichenn Birdlife
# Erromantzatua

Erromantzatua (Romanzado hervez ar stumm spagnolek ofisiel) zo ur gumun e reter Nafarroa en Euskal Herria, e komark Irunberri.
# Erronkari

Erronkari (Roncal hervez ar stumm spagnolek kenofisiel) zo ur gumun e Pireneoù Nafarroa, en Euskal Herria, hag he deus roet hec'h anv da draoñienn Erronkari.
# Erroibar

Erroibar (Erro hervez ar stumm spagnolek) zo ur gumun e Pireneoù Nafarroa en Euskal Herria.

## Kumunioù amezek

* Aldude, hag Urepele e Nafarroa Beherea ha Baztan en hanternoz.
* Auritz hag Artzibar er reter,
* Lintzoain er reter
* Esteribar er c'hornôg.
# Erto e Casso

Erto e Casso zo ur gumun eus Italia, e proviñs Pordenone, e rannvro Friuli-Venezia Giulia.